
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1138 

5 Μαίου 2014 


ΑΠΟΦΑΣΕΙ Σ 

Αριθμ. 834/52120 

Καθορισμός των αναγκαίων συμπληρωματικών μέ¬ 
τρων για την εφαρμογή του Κανονισμού (ΕΕ) αριθ. 
1308/2013 του Ευρωπαϊκού Κοινοβουλίου και του Συμ¬ 
βουλίου, του Κανονισμού (ΕΚ) αριθ. 1249/2008 της 
Επιτροπής και της αριθ. 2010/642/ΕΕ απόφασης της 
Επιτροπής, σχετικά με την ταξινόμηση των σφάγι- 
ων χοίρων και την κοινοποίηση των σχετικών τιμών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 33 παρ. 1, 2 και 3 του ν. 2538/1997 «Τρο¬ 
ποποίηση της κείμενης νομοθεσίας για τα γεωργικά και 
κτηνιατρικά φάρμακα, ρύθμιση χρεών συνεταιριστικών 
οργανώσεων και άλλες διατάξεις» (Α'242), όπως η παρ. 
3 αντικαταστάθηκε με το άρθρο 33 του ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις (ΑΊ35). 

β) Του άρθρου 62 παρ. 2 του ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α'32). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98). 

2. Τον Κανονισμό (ΕΕ) αριθ. 1308/2013 του Ευρωπαϊκού 
Κοινοβουλίου και του Συμβουλίου, της 17ης Δεκεμβρίου 
2013 «για τη θέσπιση κοινής οργάνωσης των αγορών 
γεωργικών προϊόντων και την κατάργηση των κανονι¬ 
σμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 
1037/2001 και (ΕΚ) αριθ. 1234/2007 του Συμβουλίου» (ΕΕ 
1_ 347 της 20/12/2013 σ. 671 - 854). 

3. Τον Κανονισμό (ΕΚ) αριθ. 1249/2008 της Επιτροπής, 
της 10ης Δεκεμβρίου 2008, «για τη θέσπιση λεπτομερών 
κανόνων για την εφαρμογή των κοινοτικών κλιμάκων 


κατάταξης των σφάγιων βοοειδών, χοίρων και προβά¬ 
των καθώς και για την κοινοποίηση των σχετικών τιμών» 
(ΕΕ Ι_ 337,16-12-2008, σ. 3), όπως τροποποιήθηκε με τον 
εκτελεστικό Κανονισμό (ΕΕ) αριθ. 148/2014 της Επιτρο¬ 
πής, της 17ης Φεβρουάριου 2014, «για την τροποποίηση 
του κανονισμού (ΕΚ) αριθ. 1249/2008, όσον αφορά τις 
κατηγορίες και κλάσεις για τη διαπίστωση των τιμών 
της αγοράς στον τομέα του βοείου κρέατος, καθώς και 
όσον αφορά την τιμή αγοράς των σφαγίων χοίρου» (ΕΕ 
Ε 046,18-02-2014, σ. 1). 

4. Την αριθ. 2010/642/ΕΕ απόφαση της Επιτροπής, 
της 25ης Οκτωβρίου 2010, «για την έγκριση μεθόδων 
ταξινόμησης σφαγίων χοίρων στην Ελλάδα» (ΕΕ Ε 280, 
26-10-2010, σ. 60), όπως τροποποιήθηκε με την αριθ. 
2013/437/ΕΕ εκτελεστική απόφαση της Επιτροπής, της 
14ης Αυγούστου 2013, «για την τροποποίηση της απόφα¬ 
σης 2010/642/ΕΕ για την έγκριση μεθόδων ταξινόμησης 
σφαγίων χοίρων στην Ελλάδα και για την κατάργηση 
της απόφασης 89/449/ΕΟΚ για την έγκριση μεθόδων 
ταξινόμησης σφαγίων χοίρων στην Ελλάδα» (ΕΕ Ε 220, 
17-08-2013, σ. 49). 

5. Το π.δ. 46/2014 «Διορισμός Αναπληρωτών Υπουρ¬ 
γών» (Α'79). 

6. Την αριθμ. Υ 435/3-4-2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτού 
Υπουργού Αγροτικής Ανάπτυξης και Τροφίμων Θεόφι¬ 
λου Λεονταρίδη» (Β'831/3-4-2014). 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός - πεδίο εφαρμογής - ορισμοί 
1. Σκοπός της παρούσας απόφασης είναι: 
α) ο καθορισμός των αναγκαίων συμπληρωματικών 
μέτρων για την εφαρμογή του μέρους Β του Παραρ¬ 
τήματος IV του Κανονισμού (ΕΕ) αριθ. 1308/2013 του 
Ευρωπαϊκού Κοινοβουλίου και του Συμβουλίου και των 
άρθρων 20 παρ. 2 περ. α', 21 παρ. 3, 22 παρ. 2, 24, 25, 26 
παρ. 1, 27 παρ. 1, 36 και 39 του Κανονισμού (ΕΚ) αριθ. 
1249/2008 της Επιτροπής, όπως ισχύει και 
β) ο καθορισμός μέτρων εφαρμογής της αριθ. 2010/642/ 
ΕΕ απόφασης της Επιτροπής, όπως τροποποιήθηκε με 
την αριθ. 2013/437/ΕΕ εκτελεστική απόφαση της Επι¬ 
τροπής, 

σχετικά με τα όργανα και τις μεθόδους ταξινόμησης 
και κατάταξης των σφάγιων χοίρων, τη σήμανση και 
τη ζύγισή τους, την ενημέρωση και την πληρωμή των 
παραγωγών, τους ελέγχους, τις κυρώσεις, την κοινοποί¬ 
ηση των σχετικών τιμών και τα σφαγεία τα οποία δεν 
υποχρεούνται να εφαρμόζουν την κατάταξη σύμφωνα 
με την ενωσιακή κλίμακα ταξινόμησης. 

2. Οι διατάξεις της παρούσας απόφασης εφαρμόζονται 
στα σφάγια χοίρων εκτός εκείνων που έχουν χρησιμο¬ 
ποιηθεί για αναπαραγωγή. 

3. Για τους σκοπούς της παρούσας απόφασης ισχύουν 
οι ακόλουθοι ορισμοί 

α) «σφάγιο»: το σώμα του σφαγμένου χοίρου, αφαιμα- 
τωμένο και εκσπλαχνισμένο, ολόκληρο ή τεμαχισμένο 
κατά μήκος της διάμεσης γραμμής. 

β) «σφάγιο μαδητού τύπου»: το σφάγιο χοίρου που 
παρουσιάζεται σύμφωνα με το τμήμα III του μέρους Β 
του Παραρτήματος IV του Καν. 1308/2013, ήτοι χωρίς τη 
γλώσσα, τις τρίχες, τις οπλές, τα γεννητικά όργανα, το 
περινεφρικό λίπος, τα νεφρά και το διάφραγμα. 

γ) «σφάγιο γδαρτού τύπου»: το σφάγιο χοίρου που 
παρουσιάζεται κατά παρέκκλιση από την τυποποιημένη 
παρουσίαση του τμήματος III του μέρους Β του Παραρ¬ 
τήματος IV του Καν. 1308/2013, ήτοι χωρίς το δέρμα, το 
οποίο έχει αφαιρεθεί με ομοιόμορφο τρόπο, χωρίς τη 
γλώσσα, τις οπλές, τα γεννητικά όργανα, το περινεφρικό 
λίπος, τα νεφρά και το διάφραγμα. 

Αρθρο 2 
Αρμόδια αρχή 

Η Διεύθυνση Ζωικής Παραγωγής και Αξιοποίησης Προ¬ 
ϊόντων Αυτής της Γ ενικής Διεύθυνσης Ζωικής Παραγω¬ 
γής του Υπουργείου Αγροτικής Ανάπτυξης και Τροφίμων 
(εφεξής Αρμόδια Διεύθυνση του ΥΠΑΑ και Τ) ορίζεται 
ως αρμόδια αρχή για την εφαρμογή της ενωσιακής 
κλίμακας ταξινόμησης των σφάγιων χοίρων. 

Αρθρο 3 

Ταξινόμηση και κατάταξη των σφάγιων χοίρων 

1. Όλα τα εγκεκριμένα σφαγεία της Χώρας τα οποία 
διαθέτουν γραμμή σφαγής χοιρινών και σφάζουν του¬ 
λάχιστον εκατόν πενήντα (150) χοίρους εβδομαδιαίως 
σε ετήσια βάση, υποχρεούνται στην κατάταξη όλων των 
σφάγιων χοίρων σύμφωνα με την ενωσιακή κλίμακα τα¬ 
ξινόμησης ΒΕυΒΟΡ του Παραρτήματος IV του Καν. (ΕΕ) 
αριθ. 1308/2013 (εφεξής ενωσιακή κλίμακα ταξινόμησης). 

2. Για την εφαρμογή του άρθρου 20 παρ. 2 περ. α' του 
Καν. (ΕΚ) αριθ. 1249/2008, τα εγκεκριμένα σφαγεία που 
σφάζουν κατά ανώτατο όριο εκατόν πενήντα (150) χοί¬ 
ρους εβδομαδιαίως σε ετήσια βάση, δεν υποχρεούνται 
να εφαρμόζουν την κατάταξη σύμφωνα με την ενωσιακή 
κλίμακα ταξινόμησης. 

3. Τα σφαγεία της παρ. 1, υποχρεούνται να διαθέτουν 
τα όργανα ταξινόμησης και να ακολουθούν μία εκ των 
εγκεκριμένων μεθόδων εκτίμησης των σφάγιων χοίρων 
των παρ. 4 και 5, κατά περίπτωση. 

4. Η ταξινόμηση των σφάγιων μαδητού τύπου γίνεται 
με το όργανο «ΟρΙίδοαη-ΤΡ» της παρ. 2 του Μέρους I 
του Παραρτήματος της αριθ. 2010/642/ΕΕ απόφασης, 
όπως ισχύει, και σύμφωνα με τις μεθόδους εκτίμησης 
της περ. 3α της παρ. 3 του Μέρους I του ιδίου ως άνω 
Παραρτήματος. 

5. Η ταξινόμηση των σφάγιων γδαρτού τύπου γίνεται: 

α) με το όργανο «Ορίίδοαη-ΤΡ» της παρ. 2 του Μέρους I 


του Παραρτήματος της αριθ. 2010/642/ΕΕ απόφασης, 
όπως ισχύει, και σύμφωνα με τις μεθόδους εκτίμησης 
της περ. 3β της παρ. 3 του Μέρους I του ιδίου ως άνω 
Παραρτήματος, ή 

β) με το όργανο «Ηθπηθεεγ ΟΓαόίπρ ΡιόΒθ (ΗΟΡ 4)» 
της παρ. 2 του Μέρους II του Παραρτήματος της αριθ. 
2010/642/ΕΕ απόφασης, όπως ισχύει, και σύμφωνα με 
τις μεθόδους εκτίμησης της παρ. 3 του Μέρους II του 
ιδίου ως άνω Παραρτήματος. 

Αρθρο 4 

Σήμανση και ζύγιση σφάγιων χοίρων 

1. α) Αμέσως μετά την κατάταξή τους σύμφωνα με το 
άρθρο 3, τα σφάγια χοίρων των περ. β' και γ' της παρ. 
3 του άρθρου 1 της παρούσας, σημαίνονται σύμφωνα 
με τις διατάξεις της παρ. 3 του άρθρου 21 του Καν. (ΕΚ) 
αριθ. 1249/2008. 

β) Γ ια τα σφάγια της περ. γ' της παρ. 3 του άρθρου 1 
χρησιμοποιείται η ετικέτα του Υποδείγματος 1 της παρ. 
1 του άρθρου 13, η οποία είναι καλά κολλημένη σε κάθε 
ημιμόριο και είναι απαραβίαστη και ανθεκτική στο σκί¬ 
σιμο. 

2. Η ζύγιση των σφάγιων πραγματοποιείται σύμφωνα 
με τις παρ. 1 και 2 του άρθρου 22 του Καν. (ΕΚ) αριθ. 
1249/2008. Για την εφαρμογή του τελευταίου εδαφίου 
της παρ. 2 του άρθρου 22 του Καν. (ΕΚ) αριθ. 1249/2008, 
σε περίπτωση που σε κάποιο σφαγείο δεν μπορεί να 
τηρηθεί η προθεσμία των 45 λεπτών μεταξύ της σφαγής 
και του ζυγίσματος του χοίρου, το ποσοστό του 2% 
μειώνεται κατά 0,1 μονάδα ανά τέταρτο ή μέρος του 
τετάρτου της ώρας που διανύεται. 

Αρθρο 5 

Ενημέρωση και πληρωμή των παραγωγών 

1. Ο παραγωγός ενημερώνεται από το σφαγείο, εγγρά- 
φως ή ηλεκτρονικά, για την κατάταξη κάθε σφάγιου και 
για την τιμή τους ανά κιλό, μέσω του τιμολογίου αγοράς 
ή του δελτίου παροχής υπηρεσιών του σφαγείου ή με 
αντίγραφο της σχετικής σελίδας του βιβλίου σφαγών. 

2. Το σφαγείο ενημερώνει τη Διεύθυνση Αγροτικής Οι¬ 
κονομίας και Κτηνιατρικής της Περιφερειακής Ενότητας 
στην οποία βρίσκεται η έδρα του (οικεία Δ.Α.Ο.Κ.), για 
τον τρόπο ενημέρωσης του παραγωγού, την κατάταξη 
κάθε σφάγιου σύμφωνα με την ενωσιακή κλίμακα ταξι¬ 
νόμησης και το βάρος αυτού. 

3. Τα στοιχεία ταξινόμησης διατηρούνται στο σφαγείο 
για ένα (1) τουλάχιστον έτος. 

4. Ο παραγωγός πληρώνεται με βάση το βάρος του 
σφάγιου και την κατάταξή του σύμφωνα με την ενωσι- 
ακή κλίμακα ταξινόμησης αυτού. Γ ια τον σκοπό αυτόν, 
αναγράφεται στα παραστατικά εμπορίας η τιμή ανά 
κιλό ταξινομημένου σφάγιου, η οποία καθορίζεται σύμ¬ 
φωνα με τα άρθρα 25 και 26 του Καν. (ΕΚ) 1249/2008, 
όπως ισχύουν. 

Αρθρο 6 

Κοινοποίηση τιμών και τιμή αγοράς 

1. Τα σφαγεία της παρ. 1 του άρθρου 3, στις περιοχές 
των οποίων λειτουργούν οι αντιπροσωπευτικές αγο¬ 
ρές, αποστέλλουν εγγράφως ή με ηλεκτρονικά μέσα, 
σε εβδομαδιαία βάση, κάθε επόμενη Δευτέρα μεσημέρι, 
στις οικείες Δ.Α.Ο.Κ., τα στοιχεία που διαπιστώνονται 
από την Δευτέρα μέχρι την Κυριακή της προηγούμενης 
εβδομάδας σύμφωνα με το Υπόδειγμα 4 της παρ. 1 του 
άρθρου 11. 

2. Οι οικείες Δ.Α.Ο.Κ. στις οποίες υπάγονται οι αντί¬ 
στοιχες αντιπροσωπευτικές αγορές, μετά από στάθμιση 
των τιμών όπου αυτό απαιτείται, αποστέλλουν στην 
αρμόδια Διεύθυνση του ΥΠΑΑ και Τ σε εβδομαδιαία 
βάση, κάθε επόμενη Τρίτη μεσημέρι: 

α) την τιμή ανά εκατό κιλά (100 (<ρ) κρύου σφάγιου 
χοίρου ταξινομημένου με βάση την ενωσιακή κλίμακα 
ταξινόμησης, καθώς και το συνολικό βάρος ταξινομη¬ 
μένων ανά κατηγορία σφάγιων και 

β) την τιμή χοιριδίων βάρους έως είκοσι κιλά (20 Κρ), 
ειρόσον ακολουθείται η συγκεκριμένη πρακτική στο 
σφαγείο, 

σύμφωνα με το Υπόδειγμα 3 της παρ. 1 του άρθρου 11. 

3. Η αρμόδια Διεύθυνση του Υ.Π.Α.Α. και Τ. υπολογίζει 
την τιμή αγοράς βάσει των στοιχείων της παρ. 2 του 
παρόντος άρθρου και σύμφωνα με τις διατάξεις της 
παρ. 1 του άρθρου 25 του Καν. (ΕΚ) αριθ. 1249/2008, 
όπως ισχύει και την κοινοποιεί στην Επιτροπή, σύμφωνα 
με τις διατάξεις των άρθρων 27 παρ. 1 και 36 του Καν. 
(ΕΚ) αριθ. 1249/2008. 

4. Η τιμή της παρ. 2 αντιπροσωπεύει την τιμή του πα¬ 
ραγωγού στην περίπτωση που η διακίνηση στο σφαγείο 
γίνεται από τον ίδιο. Σε περίπτωση που η διακίνηση 
στο σφαγείο γίνεται από τον έμπορο ή το σφαγείο, 
προστίθεται στην τιμή και το κόστος μεταφοράς. Και 
στις δύο περιπτώσεις η τιμή είναι απαλλαγμένη από 
τον Φόρο Προστιθέμενης Αξίας (Φ.Π.Α.). 

Αρθρο 7 
Έλεγχοι 

1. Για την εφαρμογή του άρθρου 24 του Καν. (ΕΚ) 
1249/2008, ο έλεγχος της κατάταξης, της ζύγισης και της 
σήμανσης των σφάγιων χοίρων, των τιμών σύμφωνα με 
την κατάταξη των σφάγιων και της ενημέρωσης του πα¬ 
ραγωγού για την κατάταξη των ζώων του σύμφωνα με 
την ενωσιακή κλίμακα ταξινόμησης, πραγματοποιείται 
χωρίς προειδοποίηση τουλάχιστον δύο (2) φορές ανά 
τρίμηνο, σε όλα τα εγκεκριμένα σφαγεία που σφάζουν 
τουλάχιστον διακόσιους (200) χοίρους ανά εβδομάδα 
σε ετήσια βάση, από τα κλιμάκια ελέγχου της παρ. 3 
του παρόντος άρθρου. Κάθε έλεγχος πραγματοποιείται 
σε τουλάχιστον είκοσι (20) σφάγια με τυχαία επιλογή. 

2. Για την εφαρμογή του δεύτερου εδαφίου της παρ. 1 
του άρθρου 24 του Καν. (ΕΚ) 1249/2008, ο έλεγχος της 
κατάταξης, της ζύγισης και της σήμανσης των σφάγιων 
χοίρων, των τιμών σύμφωνα με την κατάταξη των σφά¬ 
γιων και της ενημέρωσης του παραγωγού για την κατά¬ 
ταξη των ζώων του σύμφωνα με την ενωσιακή κλίμακα 
ταξινόμησης, πραγματοποιείται χωρίς προειδοποίηση 
τουλάχιστον μία (1) φορά ανά τέσσερεις (4) μήνες σε 
όλα τα εγκεκριμένα σφαγεία που σφάζουν από εκατόν 
πενήντα (150) έως διακόσιους (200) χοίρους ανά εβδομά¬ 
δα σε ετήσια βάση, από τα κλιμάκια ελέγχου της παρ. 3 
του παρόντος άρθρου. Κάθε έλεγχος πραγματοποιείται 
σε τουλάχιστον δέκα (10) σφάγια με τυχαία επιλογή. 

3. Συστήνονται σε κάθε Περιφερειακή Ενότητα διμε- 
λή κλιμάκια ελέγχου, αποτελούμενα από δύο (2) γεω¬ 
τεχνικούς της οικείας Δ.Α.Ο.Κ., κατόχους βεβαίωσης 
εκπαίδευσης στην ταξινόμηση σφάγιων χοίρων της 
οικείας Σχολής Επαγγελμάτων Κρέατος. Με απόφαση 
του οικείου Περιφερειάρχη ορίζονται τα τακτικά και 
αναπληρωματικά μέλη του κλιμακίου ελέγχου. 

4. Μετά τη διενέργεια του ελέγχου, το αρμόδιο κλι¬ 
μάκιο συντάσσει σχετική έκθεση ελέγχου στην οποία 


αναγράφονται τα ευρήματα του ελέγχου, καθώς και το 
είδος της παράβασης σε περίπτωση διαπίστωσής της. 
Η έκθεση συντάσσεται σε τρία αντίγραφα, σύμφωνα 
με το Υπόδειγμα 2 της παρ. 1 του άρθρου 11, ένα εκ 
των οποίων αποστέλλεται στην αρμόδια Διεύθυνση του 
ΥΠΑΑ και Τ, ένα τηρείται στο αρχείο της οικείας Δ.Α.Ο.Κ. 
και ένα παραμένει στο σφαγείο. 

5. Το σφαγείο παρέχει στα κλιμάκια ελέγχου όλα τα 
αναγκαία έντυπα και ιδίως τα έντυπα διακίνησης, καθώς 
και κάθε άλλη πληροφορία που κρίνεται αναγκαία από 
τα όργανα ελέγχου για την άσκηση των καθηκόντων 
τους. 

6. Η αρμόδια Διεύθυνση του ΥΠΑΑ και Τ διεξάγει έκτα¬ 
κτους ελέγχους, όταν το κρίνει αναγκαίο, για τη διαπί¬ 
στωση της ορθής κατάταξης, ζύγισης και σήμανσης των 
σφάγιων χοίρων και για τον έλεγχο των τιμών σύμφωνα 
με την κατάταξη των σφάγιων. Τ α αποτελέσματα των 
ελέγχων αυτών με τυχόν προτεινόμενα μέτρα βελτίω¬ 
σης, κοινοποιούνται στους ενδιαφερομένους φορείς και 
ιδίως στα σφαγεία και στις οικείες Δ.Α.Ο.Κ.. 

7. Αν μετά τη διενέργεια των ελέγχων του παρόντος 
άρθρου διαπιστωθεί: 

α) ποσοστό μέχρι 5% εσφαλμένων κατατάξεων επί 
του συνόλου, γίνονται οι κατάλληλες συστάσεις από 
το κλιμάκιο ελέγχου στον υπάλληλο του σφαγείου που 
πραγματοποιεί την ταξινόμηση, 

β) ποσοστό από 5 έως 10% εσφαλμένων κατατάξεων 
επί του συνόλου, γίνονται οι κατάλληλες συστάσεις από 
το κλιμάκιο ελέγχου στον υπάλληλο του σφαγείου που 
πραγματοποιεί την ταξινόμηση και ο έλεγχος επανα¬ 
λαμβάνεται σε διάστημα ενός μήνα, 

γ) ποσοστό πάνω από 10% εσφαλμένων κατατάξε¬ 
ων σε δύο διαδοχικούς ελέγχους, ο υπάλληλος του 
σφαγείου που πραγματοποιεί την ταξινόμηση υποχρε¬ 
ώνεται σε εκπαίδευση εντός δύο (2) μηνών από την 
οικεία Σχολή Επαγγελμάτων Κρέατος του Υπουργείου 
Αγροτικής Ανάπτυξης και Τροφίμων, μετά από εισήγηση 
του κλιμακίου ελέγχου. 

Αρθρο 8 

Διοικητικές κυρώσεις και διοικητικά 
μέτρα συμμόρφωσης 

1. α) Τα σφαγεία που διακινούν ή διαθέτουν χοίρειο 
κρέας χωρίς την προηγούμενη κατάταξή τους με τα 
όργανα των παρ. 4 και 5 του άρθρου 3, κατά περίπτωση, 
ενημερώνονται εγγράφως από το κλιμάκιο ελέγχου για 
την υποχρέωση συμμόρφωσής τους εντός προθεσμίας 
τριών (3) μηνών από τη διαπίστωση της παράβασης. 

β) Αν μετά την πάροδο της προθεσμίας της περ. α' το 
σφαγείο δεν συμμορφωθεί, επιβάλλεται πρόστιμο ύψους 
δέκα χιλιάδων (10.000) ευρώ και το κλιμάκιο ελέγχου 
ενημερώνει εγγράφως το σφαγείο για την υποχρέωση 
συμμόρφωσης εντός δύο (2) μηνών από την επιβολή του 
ανωτέρω προστίμου. 

γ) Αν μετά την πάροδο της προθεσμίας της περ. β' 
το σφαγείο δεν συμμορφωθεί, επιβάλλεται πρόστιμο 
ύψους είκοσι χιλιάδων (20.000) ευρώ. Σε αυτήν την πε¬ 
ρίπτωση επιβάλλεται άμεσα και το μέτρο της αναστο¬ 
λής λειτουργίας του σφαγείου μέχρι τη συμμόρφωσή 
του, με απόφαση του Προϊσταμένου της Δ.Α.Ο.Κ. που 
διενήργησε τον έλεγχο. 

2. α) Τα σφαγεία τα οποία δεν σημαίνουν τα σφάγια 
χοίρων ή που χρησιμοποιούν παραπλανητικές σφραγί- 



16308 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δες ή ετικέτες, κατά παράβαση της παρ. 1 του άρθρου 4, 
ενημερώνονται εγγράφως από το κλιμάκιο ελέγχου για 
την υποχρέωση συμμόρφωσής τους εντός προθεσμίας 
ενός (1) μηνάς από τη διαπίστωση της παράβασης. 

β) Αν μετά την πάροδο της προθεσμίας της περ. α' 
το σφαγείο δεν συμμορφωθεί, επιβάλλεται πρόστιμο 
ύψους τριών χιλιάδων (3.000) ευρώ. 

3. α) Τα σφαγεία τα οποία ζυγίζουν τα σφάγια χοίρων 
κατά παράβαση της παρ. 2 του άρθρου 4, ενημερώνο¬ 
νται εγγράφως από το κλιμάκιο ελέγχου για την υπο¬ 
χρέωση συμμόρφωσής τους εντός προθεσμίας ενός (1) 
μηνάς από τη διαπίστωση της παράβασης. 

β) Αν μετά την πάροδο της προθεσμίας της περ. α' 
το σφαγείο δεν συμμορφωθεί, επιβάλλεται πρόστιμο 
ύψους τριών χιλιάδων (3.000) ευρώ. 

4. Τα σφαγεία τα οποία δεν ενημερώνουν ή ενημερώ¬ 
νουν λανθασμένα ή ελλιπώς τους παραγωγούς για την 
κατάταξη κάθε σφάγιου και για την τιμή τους ανά κιλό, 
κατά παράβαση της παρ. 1 του άρθρου 5, επιβάλλεται 
πρόστιμο ύψους χιλίων (1.000) ευρώ. 

5. Τα πρόστιμα των παρ. 1, 2, 3 και 4 επιβάλλονται 
με απόφαση του Υπουργού Αγροτικής Ανάπτυξης και 
Τροφίμων, μετά από εισήγηση της αρμόδιας Διεύθυνσης 
του ΥΠΑΑ και Τ σύμφωνα με την έκθεση ελέγχου της 
παρ. 4 του άρθρου 7. Η απόφαση επιβολής προστίμου 
κοινοποιείται στο σφαγείο με αποδεικτικό επίδοσης. 

Αρθρο 9 
Ενστάσεις 

1. Εντός προθεσμίας δεκαπέντε (15) εργάσιμων ημερών 
από την κοινοποίηση της απόφασης επιβολής προστί¬ 
μου του άρθρου 8, ο υπεύθυνος του σφαγείου δύναται 
να υποβάλει ένσταση κατά αυτής, στην αρμόδια Διεύ¬ 
θυνση του ΥΠΑΑ και Τ. 

2. Στο Υπουργείο Αγροτικής Ανάπτυξης και Τροφίμων 
συστήνεται τριμελής επιτροπή εξέτασης των ενστάσε¬ 
ων, αποτελούμενη από: 

α) τον προϊστάμενο της Γενικής Διεύθυνσης Ζωικής 
Παραγωγής του Υπουργείου Αγροτικής Ανάπτυξης και 
Τροφίμων, ως πρόεδρο, 

β) τον προϊστάμενο της Διεύθυνσης Ζωικής Παρα¬ 
γωγής και Αξιοποίησης Προϊόντων Αυτής της Γενικής 


Διεύθυνσης Ζωικής Παραγωγής του Υπουργείου Αγρο¬ 
τικής Ανάπτυξης και Τροφίμων, ως μέλος και 
γ) έναν εκ των προϊσταμένων των τμημάτων της Δι¬ 
εύθυνσης Νομοπαρασκευαστικού Έργου και Νομικών 
Υποθέσεων του Υπουργείου Αγροτικής Ανάπτυξης και 
Τροφίμων, ως μέλος. 

Με απόφαση του Υπουργού Αγροτικής Ανάπτυξης και 
Τροφίμων ορίζονται τα τακτικά και αναπληρωματικά 
μέλη της επιτροπής. 

3. Η επιτροπή εξετάζει την ένσταση το αργότερο 
εντός είκοσι (20) ημερών από την υποβολή της. Η από¬ 
φαση της επιτροπής είναι οριστική, ανέκκλητη και εκτε¬ 
λεστή και κοινοποιείται στο σφαγείο με αποδεικτικό 
επίδοσης ή με συστημένη επιστολή. 

Αρθρο 10 

Καταργούμενες Διατάξεις 

Από την έναρξη ισχύος της παρούσας καταργούνταί: 
α) Η αριθ. 273806/05-08-2004 απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Αγροτικής Ανάπτυξης 
και Τροφίμων «Καθορισμός συμπληρωματικών μέτρων 
εφαρμογής κοινοτικών κανονισμών για την ταξινόμηση 
των σφαγίων χοίρων» (Β'1252/16-08-2004), 
β) Η αριθ. 301968/12-10-2004 απόφαση του Υφυπουρ¬ 
γού Γεωργίας «Λεπτομέρειες εφαρμογής της υπ’ αριθ. 
273806/5.8.2004 κοινή υπουργική απόφαση “περί καθορι¬ 
σμού συμπληρωματικών μέτρων εφαρμογής κοινοτικών 
κανονισμών για την ταξινόμηση των σφαγίων χοίρων”» 
(Β'1578/20-10-2004) και 

γ) Η αριθ. 243985/28-1-2005 απόφαση του Υπουργού 
Αγροτικής Ανάπτυξης και Τροφίμων «Απόφαση εξαί¬ 
ρεσης σφαγείων από το καθεστώς που ορίζεται στο 
άρθρο 3 της υπ’ αριθ. 273806/05-08-2004 κοινής υπουρ¬ 
γικής απόφασης (Β' 1252) “Καθορισμός συμπληρωματι¬ 
κών μέτρων εφαρμογής κοινοτικών κανονισμών για την 
ταξινόμηση των σφαγίων χοίρων”». 

Αρθρο 11 
Υποδείγματα 

1. Προσαρτώνται στην παρούσα απόφαση τέσσερα (4) 
υποδείγματα, τα οποία αποτελούν αναπόσπαστο μέρος 
της και έχουν ως εξής: 

ΥΠΟΔΕΙΓΜΑ 1 
ΕΤΙΚΕΤΑ (διαστάσεις 10x10) 


ΚΩΔ. ΖΩΟΥ | 5π ,π. 


ΚΩΔ. ΣΦΑΓΕΙΟΥ: | 5π .™ 


ΗΜ. ΣΦΑΓΗΣ: 


ΒΑΡΟΣ ΣΦΑΓΙΟΥ: 


ΚΑΤΑΤΑΞΗ ΣΦΑΓΙΟΥ: πχ . 

Ε^ΙΟ,π,π 

ΥΠΟΔΕΙΓΜΑ 2 

ΕΚΘΕΣΗ ΕΛΕΓΧΟΥ ΕΦΑΡΜΟΓΗΣ ΤΑΞΙΝΟΜΗΣΗΣ & ΚΑΤΑΓΡΑΦΗΣ 

ΤΙΜΩΝ ΣΦΑΓΙΩΝ ΧΟΙΡΩΝ 


ΣΤΟΙΧΕΙΑ ΕΛΕΓΚΤΙΚΗΣ ΑΡΧΗΣ 

ΤΙΤΛΟΣ :. 

ΤΑΧ. Λ/ΝΣΗ:. 

ΤΗΛ:. ΕΑΧ: 

Ε-ΜΑΙΕ:. 


ΣΤΟΙΧΕΙΑ ΕΛΕΓΧΟΜΕΝΟΥ 

ΣΦΑΓΕΙΟ:. 

ΤΑΧ. Δ/ΝΣΗ:. 

ΤΗΛΕΦΩΝΟ:. 

Ε-ΜΑΙΕ:. 

ΟΝ/ΜΟ ΤΑΞΙΝΟΜΗΤΗ:. 

ΜΕΡΙΚΗ:.) 

ΙΔΙΟΤΗΤΑ: ( ΔΗΜ. ΥΠΑΛ:.. 


ΚΩΔΙΚΟΣ ΣΦΑΓΕΙΟΥ: 


ΕΑΧ: 


. ΕΙΔΟΣ ΑΠΑΣΧΟΛΗΣΗΣ ( ΠΛΗΡΗΣ: 

ΥΠΑΛ. ΣΦΑΓ.) 


Σήμερα, ημέρα././20., το κλιμάκιο ελέγχου που έχει οριστεί με 

την υπ' αριθμ.απόφαση του Περιφερειάρχη .και 

σε εφαρμογή της υπ' αριθμ.ΥΑ, αποτελούμενη από τους 

1]. και 2)., προέβη σε 


επιτόπιο έλεγχο στις εγκαταστάσεις της 

επιχείρησης., με 

δράστη ρ ιότη τα.που 

εδρεύει.( πλήρης διεύθυνση και 


τηλέφωνα επικοινωνίας),με Α.Φ.Μ. και διαπιστώσαμε 

τα παρακάτω: 


1. ΑΡΙΘΜΟΣ ΤΑΞΙΝΟΜΗΜΕΝΩΝ ΣΦΑΓΙΩΝ :. 

2. ΑΡΙΘΜΟΣ ΜΗ ΤΑΞΙΝΟΜΗΜΕΝΩΝ ΣΦΑΓΙΩΝ :. 

3. ΑΡΙΘΜΟΣ ΤΑΞΙΝΟΜΗΜΕΝΩΝ ΣΦΑΓΙΩΝ ΤΩΝ ΟΠΟΙΩΝ ΕΛΕΓΧΘΗΚΕ Η ΠΑΡΟΥΣΙΑΣΗ :. 

4. ΑΡΙΘΜΟΣ ΣΦΑΓΙΩΝ ΠΟΥ ΒΡΕΘΗΚΑΝ ΧΩΡΙΣ ΤΗ ΣΩΣΤΗ ΠΑΡΟΥΣΙΑΣΗ :. 

5. ΑΡΙΘΜΟΣ ΤΑΞΙΝΟΜΗΣΕΩΝ ΜΕ ΕΣΦΑΛΜΕΝΗ ΚΑΤΗΓΟΡΙΑ ΖΩΟΥ:. 

6. ΑΡΙΘΜΟΣ ΣΦΑΓΙΩΝ ΠΟΥ ΒΡΕΘΗΚΑΝ ΧΩΡΙΣ ΤΗ ΣΩΣΤΗ ΕΠΙΣΗΜΑΝΣΗ / ΕΤΙΚΕΤΑ:. 

7. ΟΙ ΕΤΙΚΕΤΕΣ ΕΙΝΑΙ ΑΝΘΕΚΤΙΚΕΣ & ΚΑΛΑ ΠΡΟΣΚΟΛΛΗΜΕΝΕΣ ΣΤΑ ΣΦΑΓΙΑ: ΝΑΙ. 

ΟΧΙ. 

8. ΕΓΙΝΕ ΕΛΕΓΧΟΣ ΓΙΑ ΣΩΣΤΗ ΖΥΓΙΣΗ ΤΩΝ ΣΦΑΓΙΩΝ: ΝΑΙ. ΟΧΙ. 

9. ΕΓΙΝΕ ΕΛΕΓΧΟΣ ΓΙΑ ΚΑΤΑΓΡΑΦΗ ΤΙΜΩΝ ΑΠΟ ΤΙΜΟΛΟΓΙΑ: ΝΑΙ. ΟΧΙ. 

10. ΕΓΙΝΕ ΕΛΕΓΧΟΣ ΓΙΑ ΔΙΟΡΘΩΣΗ ΤΙΜΩΝ ΛΟΓΩ ΚΟΣΤΟΥΣ ΜΕΤΑΦΟΡΑΣ ΖΩΩΝ: ΝΑΙ. ΟΧΙ 

11. ΕΓΙΝΕ ΕΛΕΓΧΟΣ ΓΙΑ ΔΙΑΣΤΑΥΡΩΣΗ ΤΙΜΩΝ ΒΑΣΕΙ ΠΛΗΡΟΦΟΡΙΩΝ: ΝΑΙ. ΟΧΙ 

12. ΕΓΙΝΕ ΕΛΕΓΧΟΣ ΓΙΑ ΤΟ ΑΝ ΕΝΗΜΕΡΩΝΕΤΑΙ 

Ο ΠΑΡΑΓΩΓΟΣ ΓΙΑ ΤΗΝ ΤΑΞΙΝΟΜΗΣΗ ΤΩΝ ΖΩΩΝ ΤΟΥ: ΝΑΙ. ΟΧΙ. 

ΠΑΡΑΤΗΡΗΣΕΙΣ: 


Έγιναν οι ακόλουθες συστάσεις: 


Σχόλια επιχείρησης: 


Ο υπεύθυνος της επιχείρησης Οι ελεγκτές 

(υπογραφή-ονοματεπώνυμο-σφραγίδα) 

1 ) 

2 ) 

ΥΠΟΔΕΙΓΜΑ 3 

ΑΠΟΣΤΟΛΗ ΤΙΜΩΝ ΣΦΑΓΙΟΥ ΧΟΙΡΟΥ ΑΠΟ ΔΑΟΚ 

(ΣΥΜΠΛΗΡΩΝΕΤΑΙ ΣΕ ΕΒΔΟΜΑΔΙΑΙΑ ΒΑΣΗ ΑΠΟ ΤΗ ΔΑΟΚ ΚΑΙ ΑΠΟΣΤΕΛΛΕΤΑΙ ΣΤΗ Δ/ΝΣΗ ΖΩΙΚΗΣ ΠΑΡΑΓΩΓΗΣ 

& ΑΠΑ] 


ΣΤΟΙΧΕΙΑ ΑΠΟΣΤΟΛΕΑ ././. 

Αρ. Πρωτ.. 


ΠΡΟΣ 

ΥΠΟΥΡΓΕΙΟ ΑΓ. ΑΝΑΠΤΥΞΗΣ & ΤΡΟΦΙΜΩΝ 
Δ/ΝΣΗ ΖΩΙΚΗΣ ΠΑΡΑΓΩΓΗΣ & ΑΠΑ 


ΕΒΔΟΜΑΔΑ 


ΤΙΜΕΣ ΣΦΑΓΙΩΝ ΧΟΙΡΩΝ ΜΕ ΒΑΣΗ ΕΝΩΣΙΑΚΗ ΚΛΙΜΑΚΑ ΤΑΞΙΝΟΜΗΣΗΣ 


Κατηγορία σφαγίου 

Αριθμός 

σφαγίων 

Συνολικό βάρος 
σφαγίων 
σε κιλά 

Τιμή 

Ευρώ/κιλό 
ψυχρού 
σφαγίου 
(-2% επί του 
θερμού] 

Διορθωμένη Τιμή 
λόγω κόστους 
μεταφοράς 
(Ευρώ/κιλό 
ψυχρού σφάγιου] 

Παρατηρήσεις 

δ 






Ε 






υ 






κ 






0 






Ρ 







ΤΙΜΗ ΧΟΙΡΙΔΙΩΝ ΕΩΣ 20 ΚΙΛΑ 



Αριθμός 

σφαγίων 

Συνολικό βάρος 
σφαγίων 
σε κιλά 

Τιμή 

Ευρώ/κιλό 

σφάγιου 

Παρατηρήσεις 

Χοιρίδια έως 20 κιλά 






Κύριες πηγές λήψης τιμών 
Ιδιότητα(*) - Στοιχεία 

Ποσοστό 

συμμετοχής 

Κύριες πηγές λήψης τιμών 
Ιδιότητα - Στοιχεία 

Ποσοστό 

συμμετοχής 

1 



4 



2 



5 



3 



6 




(*) Παραγωγός, έμπορος κλπ. 


Ο ΔΙΕΥΘΥΝΤΗΣ 

ΥΠΟΔΕΙΓΜΑ 4 

ΑΠΟΣΤΟΛΗ ΤΙΜΩΝ ΣΦΑΓΙΟΥ ΧΟΙΡΟΥ ΑΠΟ ΣΦΑΓΕΙΟ 

{ΣΥΜΠΛΗΡΩΝΕΤΑΙ ΣΕ ΕΒΔΟΜΑΔΙΑΙΑ ΒΑΣΗ ΑΠΟ ΤΟ ΣΦΑΓΕΙΟ) 

ΣΤΟΙΧΕΙΑ ΣΦΑΓΕΙΟΥ 
Ημερομηνία 

Τιμές σφαγίων χοίρου που διαπιστώνονται στο σφαγείο μας την περίοδο από 
.έως. 


ΤΙΜΕΣ ΧΟΙΡΩΝ ΜΕ ΒΑΣΗ ΕΝΩΣΙΑΚΗ ΚΛΙΜΑΚΑ ΤΑΞΙΝΟΜΗΣΗΣ 


Κατηγορία σφάγιου 

Μεταφορά 
από έμπορο 
(ναι / όχι) 

Αριθμός 

σφαγίων 

Συνολικό βάρος 
σφάγιων 
σε κιλά 

Τιμή 

Ευρώ/κιλό 
θερμού σφάγιου 

Τιμή 

Ευρώ/κιλό κρύου 
σφάγιου (*) 

Παρατηρή σεις 

δ 







Ε 







υ 







κ 







0 







Ρ 








(*)Το βάρος του κρύου σφαγίου ισούται με το βάρος του ζεστού σφάγιου που καταγράφεται 
μείον 2%. Εάν σε κάποιο σφαγείο δεν μπορεί να διατηρηθεί η προθεσμία των 45 λεπτών μεταξύ 
του ζυγίσματος και της σφαγής του χοίρου, το ποσοστό του 2% μειώνεται κατά 0,1 μονάδα ανά 
τέταρτο ή μέρος του τετάρτου της ώρας που διανύεται. 


ΤΙΜΗ ΧΟΙΡΙΔΙΩΝ ΕΩΣ 20 ΚΙΛΑ 



Αριθμός 

σφάγιων 

Συνολικό βάρος 
σφάγιων 
σε κιλά 

Τιμή 

Ευρώ/κιλό 

σφάγιου 

Παρατηρήσεις 

Χοιρίδια έως 20 κιλά 






Ο ΥΠΕΥΘΥΝΟΣ ΤΟΥ ΣΦΑΓΕΙΟΥ 

(υπογραφή-ονοματεπώνυμο-σφραγίδα) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 12 

Μεταβατικές διατάξεις 

1. Εντός τριών (3) μηνών από την έναρξη ισχύος της 
παρούσας απόφασης, τα σφαγεία που δεν διαθέτουν 
τα απαραίτητα όργανα ταξινόμησης του άρθρου 3, υπο- 
χρεούνται να τα προμηθευτούν και να ενημερώσουν 
σχετικά τη Δ.Α.Ο.Κ. της Περιφερειακής Ενότητας στην 
οποία βρίσκεται η έδρα τους. 

2. Μετά το πέρας των τριών (3) μηνών της παρ. 1, το 
κλιμάκιο ελέγχου της παρ. 3 του άρθρου 7 προβαίνει 
σε επιτόπιο έλεγχο και σε περίπτωση διαπίστωσης μη 


συμμόρφωσης εφαρμόζονται οι διατάξεις των περ. β' 
και γ' της παρ. 1 του άρθρου 8. 

Άρθρο 13 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΦΙΛΟΣ ΛΕΟΝΤΑΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.βί.9Γ - θ-πιαΜ: ννβόπΐ3δίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1380505140012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































